钦定古今图书集成/方舆汇编/职方典/第1083卷 > 兴化府驿递考 府志
## 钦定古今图书集成/方舆汇编/职方典/第1083卷 > 兴化府驿递考 府志

莆田县

莆阳驿　。按宋时城中有东驿、西驿，洪武初建于府治北，即宋监押厅、使院旧址，其南为递运所，后所省并领于驿。成化四年，知府岳正即递运所地增建驿楼。嘉靖二十年改为巡海道，而于南郊山川坛后建驿。壬戌毁于寇，后改建为兵营，而使客往来，仍住巡海道中。西偏有驿丞厅舍、驿门楼几圮。万历二年，太守吕一静重修。二十六年，改北门外宣风公馆为“莆阳驿” ，无何，以夫马不便，复还原驿。

府前铺　在郡治门外东二十步。设铺司二名、铺兵四名。主走递公文。

东北路铺　自拱辰门外至江口桥界。

魏塘铺　在仁德里。去城一十五里。

涵头铺　在延寿里。去城二十五里。

佘埔铺　在望江里，去城三十五里。内有公馆、上司往来中火处。

江口铺　在待贤里，去城四十五里。以上四铺，各设铺司一名、铺兵四名。

瞻阙亭　在北门外，寇毁，万历乙亥重建。后改为“宣风公馆” ，又改为驿。今驿仍旧。

果满亭　出城北一里许，即第二亭。万历间重建，改为《观稼亭》。

观稼亭　出城北三里许，即第三亭。万历间重建，改为《仁风亭》。

“迎祥亭　” 出城北五里许，即第四亭。隆庆辛未重建。

“涵头桥亭　　” 、“新店亭　　　” 、《佘埔亭》。

半洋亭

西南路铺四　“自迎和门至濑溪，过桥南行至风亭本里庵界。”

双牌铺　在文赋里，去城十里。

濑溪铺　在文赋里，去城二十里。

猴溪铺　在新兴里，去城三十里。内有公馆，为上司往来中火处。由此以抵风亭驿。

俞潭铺　在新兴里，去城四十里。由此以抵仙游县。以上四铺，各设铺司一名，铺兵四名，“《从吾》亭　” ，一名“新亭。”

锦亭　　　　、“松崖亭　　　。” “汤亭。”

东路：自镇海门二十里至黄石塘头，东行七十里抵冲心、嵌头、青山三巡司及平海界。

塘头铺　在国清里。去城二十里。

朴槔铺　在兴福里，去城四十里。

大杭铺　在奉国里，去城六十里。

平海卫前铺　在武盛里，去城九十里。以上四铺，各设铺司一名、铺兵三名。

“卖花亭　　　。” 观音亭　　　。迎春亭。

《草鞋墩》亭　　。“《厝柄》亭　　　” 、《塘下亭》。

《东南路》自塘头东南行七十里，至南日寨、吉了、小屿、莆禧界。

东林铺　在合浦里。去城四十里。

郑榄铺　在紫福里，去城六十里。

莆禧所前铺　在新安里。去城三十里。以上三铺，各设铺司一名、铺兵三名。

西路自永清门至林居溪，分为二路，一路过桥陟长岭，由何岩入故兴化县谷目等处，一路直行白马岭，至兴化县上皋岭，趣平坡铺，入福州永宁县，计一百里。旧有枫岭溪、南山平三铺，隶兴化县，今县省而铺俱废。

仙游县

枫亭驿　在县南五十里。唐为枫亭馆。宋仁宗嘉祐间，增建厅事，名“太平驿。” 元至正二十六年重建，仍唐旧名，曰“枫亭驿。” 明正统间，知县杨胜重建皇华堂并驿丞廨舍。嘉靖元年，知县萧弘鲁增建枫溪公馆。三十八年毁。四十五年，太守易道谈重建。万历四十二年重修。

皇清康熙元年筑堡，自驿左至黄石巷。